  Виталий Пронин Шаркан ёросысь Быгы гуртын футбол ортчиз. Луд вылын пумиськизы уйпал ёросъёсысь «Бенъёс» но лымшор палась «Бонъёс».Шудон ортчиз футболъя дунневыл чемпионатлэн финалэзлэн нуналаз -13-тӥ пӧсьтолэзе. «Бенъёслэсь» командазэс Шаркан ёросысь Шегъян но Быгы гуртысь егитъёслэсьгес бичазы. «Бонъёслэн» командазы «узыргес» вал: Алнаш но Пичи Пурга ёросъёсысь егитъёс пӧлын мугорез кыдатонъя спортъя но туризмъя министрлэн воштӥсез Валерий Мусалимов но шудӥз. Богдан Анфиногенов, кырӟам сяна, капка но утьыны быгатэ вылэм. Озьы ке но кизилиослэн пиштэмзы «Бонъёслы» «ӧз юртты» - соос келязы. Уйпал ёросысь егитъёс 4 гол пыртӥзы но вормизы.Удмуртъёс куспын нырысетӥ шудон 2008-тӥ арын «Купол» стадионын ортчиз. Соку «Бонъёс» «Бенъёсты», 6 гол пыртыса, вормизы. Туспуктэмъёсыз Марина Сергеевалэн Теги: Быгы спорт футбол  